[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "\u2018Gwirfoddolwyr yw\u2019r glud amhrisiadwy sy\u2019n dal ein cymunedau at ei gilydd\u2019"}, {"text_idx": "#000008", "text": "Ers amser hir, mae gwirfoddolwyr wedi bod yn rhan annatod o\u2019n cymunedau a\u2019n gwasanaethau lleol ar draws Cymru \u2013 chi yw\u2019r glud amhrisiadwy sy\u2019n dal ein cymunedau at ei gilydd."}, {"text_idx": "#000009", "text": "Nid yw\u2019r agwedd anhygoel hon wedi bod yn fwy amlwg nag yn ystod y 15 mis diwethaf lle y gwelwyd pobl o bob oedran a phob cefndir \u2013 fel chi \u2013 yn mynd i\u2019r afael a\u0302\u2019r heriau anferthol y cyflwynodd pandemig Covid-19 i ni i gyd."}, {"text_idx": "#000010", "text": "Mae hefyd yn bwysig nodi\u2019r ymateb syfrdanol i\u2019r llifogydd a effeithiodd ar nifer o gymunedau yng Nghymru ychydig cyn i\u2019r pandemig gyrraedd ein gwlad. Hefyd, pwysleisiodd yr ymateb hwn i\u2019r rhai mewn angen brys pa mor bwysig yw pob gwirfoddolwr a phob math o wirfoddolwr i wydnwch ein cymunedau."}, {"text_idx": "#000012", "text": "Roedd Wythnos Gwirfoddolwyr eleni a gynhaliwyd ym mis Mehefin yn arbennig o ingol. Roedd hi\u2019n gyfle priodol iawn i ddweud DIOLCH anferthol wrth bob person ac wrth bob mudiad sydd wedi rhoi o\u2019i amser i helpu, i gefnogi, ac i ailadeiladu ein cenedl."}, {"text_idx": "#000015", "text": "Drwy gydol y pandemig, rydych chi wedi parhau i gyflenwi gwasanaethau hanfodol i\u2019n cymunedau ar draws ystod anferthol o feysydd, yn aml, yn wyneb adfyd ac er gwaethaf ansicrwydd dros incwm a achoswyd gan lai o gyfleoedd i godi arian."}, {"text_idx": "#000016", "text": "Roeddwn i\u2019n falch iawn ein bod ni, fel Llywodraeth, yn gallu gwneud cefnogi\u2019r sector gwirfoddol yn flaenoriaeth gan gynnig pecyn o gymorth a dyfodd i dros \u00a332 biliwn erbyn diwedd y flwyddyn ariannol ddiwethaf."}, {"text_idx": "#000017", "text": "Ond, rydyn ni\u2019n gwybod nad yw\u2019r holl broblemau y tu o\u0302l i ni ac, ar yr un pryd, mae\u2019r sector gwirfoddol yn wynebu heriau mawr o hyd. Mae mudiadau gwirfoddol, o\u2019r elusennau mawr i grwpiau cymunedol anffurfiol, wedi gorfod newid darpariaeth gwasanaethau dros nos. Mae angen capasiti ar y mudiadau hyn i addasu ac i adeiladu gwydnwch ar gyfer y sefyllfaoedd annisgwyl yr ydym yn eu hwynebu o hyd."}, {"text_idx": "#000018", "text": "Pan oedden ni yn nyfnderoedd argyfwng o hyd, dechreuais broses gyda Chyngor Partneriaeth y Trydydd Sector i archwilio pa ro\u0302l y gallai gwirfoddolwyr a\u2019u mudiadau ei chwarae wrth adfer o\u2019r pandemig."}, {"text_idx": "#000019", "text": "Rwy\u2019n awyddus ein bod ni\u2019n dod o hyd i ffyrdd o gynyddu i\u2019r eithaf manteision y newidiadau cadarnhaol rydyn ni wedi\u2019u profi o ran gwirfoddoli, gweithio mewn partneriaeth, a gweithredu lleol a allai gynnig buddion go iawn nawr ac yn y dyfodol."}, {"text_idx": "#000022", "text": "Wrth wneud hyn, gallwn ni wireddu ein huchelgeisiau cyffredin o adfer sy\u2019n profi cymunedau cynaliadwy a bywiog ar draws Cymru gyfan. Gyda chi, gwirfoddolwyr ein cenedl, wrth ei chalon \u2013 fel bob tro."}, {"text_idx": "#000023", "text": "Mae angen i ni groesawu cyd-gynhyrchu, gan symud y tu hwnt i\u2019r rhethreg... gan Mark Isherwood AS"}]